**APSTIPRINĀTS**

\_\_\_\_\_\_\_\_\_\_\_\_\_\_\_\_\_\_\_\_\_\_ domes

Iepirkuma komisijas

2018. gada \_\_\_\_\_\_\_\_\_ sēdē,

protokols Nr. \_\_\_\_

Atklāta konkursa

**Atkritumu apsaimniekotāja izvēle Alsungas novada administratīvajā teritorijā**

**Iepirkuma ID Nr.** AND-2018/5

**nolikums**

2018

### VISPĀRĪGĀ INFORMĀCIJA

* 1. **Pasūtītāja nosaukums, adrese, rekvizīti un kontaktinformācija**

|  |  |
| --- | --- |
| Pasūtītāja nosaukums: | **Alsungas novada dome** |
| Adrese: | Pils iela 1, Alsunga, Alsungas novads, LV-3306 |
| Reģistrācijas Nr.: | 90000036596 |
| Banka: | Banka A/S SEB, kods UNLALV2X, KONTS LV78UNLA0011012130623 |
| Tālruņa. Nr. | 63351342 |
| Faksa Nr.: | 63351342 |
| E-pasta adrese: | dome@alsunga.lv  |
| Kontaktpersona: | Santa Kreičmane, tālr. 63351342, 27813338, fakss 63351342, e-pasta adrese: iepirkumi@alsunga.lv  |

* 1. ***Iepirkuma identifikācijas numurs –*** AND-2018/5.
	2. ***Iepirkuma procedūra -*** atklāts konkurss (turpmāk – Iepirkums) saskaņā ar Publisko iepirkumu likumu (turpmāk - PIL) un šī nolikuma (turpmāk - Nolikums) nosacījumiem.
	3. ***Iepirkuma procedūras norisi nodrošina*** Alsungas novada domes Iepirkumu komisija (turpmāk - Komisija).
	4. ***Tiesības piedalīties Iepirkumā*** ir jebkurai fiziskai vai juridiskai personai, šādu personu apvienībai jebkurā to kombinācijā, kas attiecīgi piedāvā tirgū sniegt pakalpojumus.
	5. ***Pretendents*** irpiegādātājs, kurš ir reģistrēts Elektronisko iepirkumu sistēmā [[1]](#footnote-1) (turpmāk – EIS) un ir iesniedzis piedāvājumu EIS e-konkursu apakšsistēmā (turpmāk – Pretendents)***.***
	6. ***Iepirkuma procedūras dokumenti***

Iepirkuma procedūras dokumentu (turpmāk - Iepirkuma dokumenti) sastāvā ietilpst:

* + 1. Iepirkuma “Atkritumu apsaimniekotāja izvēle Alsungas novada administratīvajā teritorijā”, identifikācijas Nr. AND-2018/5 nolikums ar sekojošiem pielikumiem:
			1. Pieteikuma veidlapa (1. pielikums);
			2. Tehniskās specifikācijas (2. pielikums);
			3. Tehniskā piedāvājuma veidlapa (3. pielikums);
			4. Finanšu piedāvājuma veidlapa (4. pielikums);
			5. Kvalifikācijas apraksta veidlapa (5. pielikums);
			6. Apakšuzņēmēja vai personas, uz kuras iespējām pretendents balstās, apliecinājuma veidlapa (6. pielikums);
			7. Līguma projekts (7. pielikums);
			8. Līguma projekts ar Pakalpojuma saņēmējiem (8. pielikums).
	1. ***Pasūtītājs*** ir tiesīgs veikt grozījumus Iepirkuma dokumentos Likumā paredzētajos gadījumos un kārtībā.

### INFORMĀCIJA PAR IEPIRKUMA PRIEKŠMETU

* 1. ***Iepirkuma priekšmeta apraksts***
		1. Iepirkuma priekšmets ir **sadzīves atkritumu un mājsaimniecībās radīto būvniecības atkritumu apsaimniekošanas pakalpojuma sniegšana** Alsungas novada pašvaldības atkritumu radītājiem un valdītājiem – juridiskām un fiziskām personām (turpmāk – Pakalpojums).
		2. CPV kods: 90511000-2 (ar atkritumiem saistīti pakalpojumi);
		3. Darba uzdevums ir noteikts Tehniskajās specifikācijās (2.pielikums);
		4. Atbilstoši Ministru kabineta noteikumiem Nr. 337 “Noteikumi par atkritumu apsaimniekošanas reģioniem”Alsungas novadaadministratīvā teritorija ietilpst Ventspils atkritumu apsaimniekošanas reģionā ar sadzīves atkritumu poligonu “Pentuļi”;
		5. Ar Iepirkuma uzvarētāju tiks slēgts līgums par Atkritumu apsaimniekošanas pakalpojuma nodrošināšanu (turpmāk – Līgums). Līguma projekts pievienots 7.pielikumā;
		6. Iepirkuma priekšmets netiek dalīts daļās. Pretendents var iesniegt piedāvājumu par visu iepirkuma priekšmetu kopā vienā variantā.
	2. ***Iepirkuma līguma izpildes laiks un vieta***
		1. Līguma izpildes laiks **– 5 (pieci) gadi** (jeb 60 mēneši) no līguma spēkā stāšanās dienas.
		2. Līguma izpildes vieta –Alsungas novada administratīvā teritorija, kas atbilstoši Saistošo noteikumu Nr. 5/2011 “Atkritumu apsaimniekošanas noteikumi Alsungas novada administratīvajā teritorijā” 1.4. punktam uzskatāma par vienu sadzīves atkritumu apsaimniekošanas zonu.

### INFORMĀCIJAS APMAIŅA, PAPILDU PASKAIDROJUMI PAR IEPIRKUMA NOLIKUMU

* 1. ***Iepirkuma dokumentācijas saņemšana***
		1. Pasūtītājs nodrošina brīvu un tiešu elektronisku pieeju Iepirkuma dokumentiem EIS tīmekļa vietnē [www.eis.gov.lv](http://www.eis.gov.lv), kā arī dod iespēju ieinteresētajiem piegādātājiem ar Iepirkuma dokumentiem iepazīties uz vietas Pasūtītāja adresē.
	2. ***Papildus informācijas saņemšana***
		1. Pasūtītājs ievietos skaidrojumus, papildus informāciju vai atbildēs uz ieinteresēto piegādātāju jautājumiem tīmekļa vietnē [www.eis.gov.lv](http://www.eis.gov.lv) , kā arī nosūtīs atbildi ieinteresētajam piegādātājam, kas laikus pieprasījis papildus informāciju par Iepirkuma dokumentiem termiņos un kārtībā, kāda paredzēta Likuma 36. panta otrā daļā.

### PIEDĀVĀJUMA IESNIEGŠANAS UN ATVĒRŠANAS VIETA, DATUMS, LAIKS UN KĀRTĪBA

* 1. Piedāvājumi jāiesniedz līdz 2018. gada 5.decembris plkst. 13:00 Elektronisko iepirkumu sistēmas e-konkursu apakšsistēmā, [**www.eis.gov.lv**](http://www.eis.gov.lv).
	2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Iepirkuma prasībām.
	3. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
	4. Pretendents sedz visas izmaksas, kas ir saistītas ar Piedāvājuma sagatavošanu un iesniegšanu. Pasūtītājs neuzņemas nekādas saistības par šīm izmaksām, neatkarīgi no Iepirkuma rezultāta.
	5. Piedāvājumi jāiesniedz elektroniski EIS e-konkursu apakšsistēmā, izmantojot EIS e-konkursu sistēmas piedāvātos rīkus, aizpildot minētās sistēmas e-konkursu apakšsistēmā šī Iepirkuma sadaļā ievietotās formas.
	6. Elektroniski sagatavoto piedāvājumu var šifrēt ar datu aizsardzības rīkiem (aizsargājot ar elektronisku atslēgu un paroli). Šādā gadījumā Pretendents ir atbildīgs par dokumenta atvēršanu un nolasīšanas iespējām – Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.
	7. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
	8. Piedāvājumu atvēršanas sanāksmē Komisija piedāvājumus atver, vienlaikus EIS sistēmā publicējot Pretendenta nosaukumu, piedāvājuma iesniegšanas datumu un laiku, Finanšu piedāvājumā norādīto cenu un citas ziņas, kas raksturo piedāvājumu, ja nepieciešams).
	9. Ja no sistēmas uzturētāja (Valsts reģionālās attīstības aģentūras) būs saņemts paziņojums par traucējumiem elektroniskās informācijas sistēmas darbībā, kuru dēļ nav iespējams iesniegt piedāvājumu, piedāvājumu iesniegšanas termiņš tiks pagarināts un Pasūtītājs savā interneta vietnē publicēs informāciju par piedāvājumu iesniegšanas termiņa pagarināšanu. Ja no sistēmas uzturētāja būs saņemts paziņojums par traucējumiem elektroniskās informācijas sistēmas darbībā, kuru dēļ nav iespējams nodrošināt piedāvājumu drošību, iepirkuma procedūra tiks pārtraukta.

### PIEDĀVĀJUMU DOKUMENTU IZSTRĀDĀŠANA UN NOFORMĒŠANA

* 1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:
		1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
		2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
	2. Sagatavojot piedāvājumu, Pretendents ievēro, ka:
		1. Pieteikumu veidlapa, Tehniskais un Finanšu piedāvājums jāaizpilda elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;
		2. sagatavojot Piedāvājumu atbilstoši EIS e-konkursu apakšsistēmā šī iepirkuma sadaļā publicētajām veidlapām Microsoft Excel/Word formātā, rindas, šūnas, kolonnas un ailes Pretendents neveic izmaiņas minētās veidlapas struktūrā (nedzēš/nepievieno rindas, kolonnas, šūnas un ailes, nemaina rindās vai kolonnās iestrādātās aprēķinu formulas);
		3. citus dokumentus Pretendents ir tiesīgs iesniegt elektroniskā formā, pēc saviem ieskatiem parakstot ar EIS piedāvāto elektronisko parakstu vai ar drošu elektronisko parakstu. Piedāvājuma dokumentus paraksta amatpersona ar paraksta/pārstāvības tiesībām vai pilnvarota persona. Ja dokumentus paraksta pilnvarota persona, Piedāvājumam pievieno attiecīgās pilnvaras apliecinātu kopiju. Ja piedāvājumu iesniedz personu apvienība, pieteikumā norāda personu, kas iepirkumā pārstāv personu apvienību un ir pilnvarota parakstīt ar Iepirkumu saistītos dokumentus personu apvienības vārdā;
	3. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta noteikumu Nr. 558 “Dokumentu izstrādāšanas un noformēšanas kārtība” un Nolikuma prasībām.
	4. Piedāvājums jāiesniedz latviešu valodā, citā valodā iesniegtiem dokumentiem jāpievieno Pretendenta apliecināts tulkojums latviešu valodā. Dokumentu kopijas un dokumentu tulkojumi jāapliecina Pretendenta, piegādātāju apvienības vai piegādātāju apvienības dalībnieka personai ar pārstāvības tiesībām vai tās pilnvarotam pārstāvim (pievienojot pilnvaru).
	5. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
	6. Visas piedāvātās cenas norāda *euro* (EUR) bez pievienotās vērtības nodokļa (PVN).
	7. Iesniedzot Piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šā iepirkuma sadaļā) ietvertos nosacījumus.
	8. Ja attiecībā uz Pretendenta piedāvājumu vai atsevišķām tā daļām nepieciešams ievērot komercnoslēpumu, Pretendents to norāda savā Piedāvājumā, detalizēti norādot, kura informācija ir komercnoslēpums vai cita ierobežotas pieejamības informācija.
	9. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.

Ja piedāvājums saturēs kādu no šajā punktā minētajiem riskiem, tas netiks izskatīts.

### PIEDĀVĀJUMA NODROŠINĀJUMS

* 1. Pretendentam ir jāiesniedz no savas puses neatsaucams piedāvājuma nodrošinājums **2000,00 EUR** (divi tukstoši *euro* un 00 centi) apmērā*.* Galvojuma dokuments par piedāvājuma nodrošinājumu vai maksājuma dokuments par piedāvājuma nodrošinājuma summas ieskaitīšanu pasūtītāja bankas kontā jāpievieno piedāvājuma dokumentiem.
	2. Piedāvājuma nodrošinājums drīkst būt:
		1. drošības naudas ieskaitīšana Pasūtītāja norādītajā bankas kontā SEB Banka, konta Nr.LV78UNLA0011012130623, kods UNLAV2X, bankas maksājuma uzdevumā norādot – „Piedāvājuma nodrošinājums iepirkuma procedūrai, iepirkuma identifikācijas Nr. AND2018/5”;
		2. bankas garantija;
		3. apdrošināšana par piedāvājuma nodrošinājuma summu.
	3. Piedāvājuma nodrošinājumam jābūt spēkā līdz īsākajam no šādiem termiņiem:
		1. 120 dienas skaitot no piedāvājumu atvēršanas dienas;
		2. līdz Iepirkuma līguma noslēgšanai.
	4. Bankas garantijai jāatbilst šādiem noteikumiem:
		1. garantijas devējam jāapņemas samaksāt Pasūtītājam garantijas summu Likuma 50. panta sestajā daļā noteiktajos gadījumos;
		2. garantijai jābūt spēkā Nolikumā noteiktajā termiņā;
		3. garantijai jābūt no Pretendenta puses neatsaucamai;
		4. Pasūtītājam nav jāpieprasa garantijas summa no Pretendenta pirms prasības iesniegšanas garantijas devējam;
		5. garantijai piemērojami Starptautiskās tirdzniecības kameras noteikumi „The ICC Uniform Rules for Demand Guarantees”, ICC Publication No.758, bet attiecībā uz jautājumiem, kurus neregulē minētie Starptautiskās tirdzniecības kameras noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem;
	5. Apdrošināšanas polisei jāatbilst šādiem noteikumiem:
		1. prēmijai jābūt samaksātai uz piedāvājuma iesniegšanas brīdi, lai polise būtu uzskatāma par piedāvājuma nodrošinājumu uz piedāvājuma iesniegšanas brīdi, kā arī iesniedzams šīs prēmijas samaksu apliecinošs dokuments.
		2. apdrošinātājam jāapņemas samaksāt Pasūtītājam piedāvājuma nodrošinājuma summu Likuma 50. panta sestajā daļā noteiktajos gadījumos;
		3. apdrošināšanas polisei jābūt spēkā Nolikumā noteiktajā termiņā;
		4. polisei jābūt no Pretendenta puses neatsaucamai;
		5. Pasūtītājam nav jāpieprasa piedāvājuma nodrošinājuma summa no Pretendenta pirms prasības iesniegšanas apdrošinātājam;
		6. prasības un strīdi, kas saistīti ar šo apdrošināšanas polisi, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
	6. Ja Pretendents ir personu apvienība, tad Piedāvājuma nodrošinājumam jābūt noformētam tā, ka tas attiecas uz visiem personu apvienības dalībniekiem (Pretendenta nosaukumam piedāvājuma nodrošinājuma dokumentā jābūt tādam pašam kā Pretendenta nosaukumam piedāvājumā).
	7. Nodrošinājuma devējs izmaksā Pasūtītājam piedāvājuma nodrošinājuma summu, ja:
		1. Pretendents atsauc savu piedāvājumu, kamēr ir spēkā piedāvājuma nodrošinājums;
		2. Pretendents, kura piedāvājums izraudzīts saskaņā ar piedāvājuma izvēles kritēriju, neparaksta iepirkuma līgumu Pasūtītāja noteiktajā termiņā.
	8. Pēc piedāvājuma nodrošinājuma derīguma termiņa beigām vai iepirkuma līguma spēkā stāšanās,piedāvājuma nodrošinājums tiks atmaksāts Pretendentam,10 (desmit) darba dienu laikā pēc Alsungas novada domes Iepirkumu komisijas lēmuma pieņemšanas.

### DALĪBAS PRASĪBAS PRETENDENTAM IEPIRKUMU PROCEDŪRĀ

* 1. ***Nosacījumi Pretendenta dalībai iepirkumu procedūrā***
		1. Komisija izslēdz Pretendentu no dalības atklātā konkursā jebkurā no PIL 42. panta pirmajā daļā noteiktajiem izslēgšanas gadījumiem,ja nav iestājies kāds no PIL 42. panta trešajā daļā noteiktajiem Pretendentu izslēgšanas noilguma nosacījumiem (ievērojot PIL 43. pantā par uzticamības nodrošināšanai iesniegto pierādījumu vērtēšanu noteikto regulējumu lēmuma pieņemšanā);
		2. Pasūtītājs ir tiesīgs izslēgt Pretendentu no turpmākās dalības atklātā konkursā, ja ir iestājies kāds no PIL 42. panta otrās daļas 2., 3., 4. un 5. punktā noteiktajiem gadījumiemun nav iestājies PIL 42. panta ceturtajā daļā noteiktais pretendentu izslēgšanas noilguma nosacījums (ievērojot PIL 43. pantā par uzticamības nodrošināšanai iesniegto pierādījumu vērtēšanu noteikto regulējumu lēmuma pieņemšanā). Ņemot vērā iepirkuma priekšmetu, par smagiem profesionālās darbības pārkāpumiem tiek atzīts Krimināllikuma 99. panta otrajā, trešajā vai ceturtajā daļā noteiktais noziedzīgais nodarījums (Atkritumu apsaimniekošanas noteikumu pārkāpšana) un Latvijas Administratīvo pārkāpumu kodeksa 159.10 pantā noteiktais pārkāpums (Darba samaksas noteikumu pārkāpšana);
		3. Komisija pārbaudi par PIL 42. panta pirmajā un otrajā daļā noteikto Pretendentu izslēgšanas gadījumu esamību veic attiecībā uz katru Pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajam piedāvājuma izvēles kritērijam būtu piešķiramas Līguma slēgšanas tiesības;
		4. Uz personālsabiedrības biedru, ja pretendents ir personālsabiedrība, ir attiecināmi PIL 42.panta pirmās daļas 1., 2., 3., 4., 5., 6. vai 7.punkta nosacījumi;
		5. Uz Pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no kopējās publiska būvdarbu, pakalpojuma vai piegādes līguma vērtības, ir attiecināmi PIL 42. panta pirmās daļas 2., 3., 4., 5., 6. vai 7.punkta nosacījumi;
		6. Uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai Iepirkuma procedūras dokumentos noteiktajām prasībām, ir attiecināmi PIL 42. panta pirmās daļas 1., 2., 3., 4., 5., 6. vai 7.punkta nosacījumi;
		7. Pretendentu atlases prasības ir obligātas visiem Pretendentiem un personām, uz kuru iespējām Pretendents balstās, kas vēlas piedalīties atklātā konkursā un iegūt tiesības slēgt Līgumu. Pretendents apzinās, ka jebkurš Piedāvājumā iekļautais nosacījums, kas ir pretrunā ar atklāta konkursa nolikumu, var būt par iemeslu Piedāvājuma noraidīšanai.
	2. ***Prasības attiecībā uz atbilstību profesionālās darbības veikšanu***
		1. Pretendents ir reģistrēts atbilstoši attiecīgās valsts normatīvo aktu prasībām. Prasība attiecas arī uz personālsabiedrības biedru vai piegādātāju apvienības dalībnieku (ja piedāvājumu iesniedz personālsabiedrība vai piegādātāju apvienība) vai apakšuzņēmēju (ja Pretendents plāno piesaistīt apakšuzņēmēju);
		2. Pretendents ir tiesīgs sniegt atkritumu apsaimniekošanas pakalpojumu saskaņā ar Valsts vides dienesta (turpmāk tekstā – VVD) izsniegtu atļauju atkritumu savākšanai, pārkraušanai, uzglabāšanai un pārvadāšanai;
		3. Pretendentam jābūt noslēgtam, vai, uzsākot pakalpojuma izpildi, tiks noslēgts līgums ar atkritumu poligona “Pentuļi” apsaimniekotāju (adrese “Pentuļi”, Vārves pagastā, Ventspils novadā) par atkritumu apglabāšanu.
	3. ***Prasības attiecībā uz Pretendenta saimniecisko un finansiālo stāvokli***
		1. Pretendentam iepriekšējos trīs gados (2015., 2016., 2017. g.) katra gada minimālais finanšu apgrozījums atkritumu apsaimniekošanas jomā ir vismaz **10000.00 EUR** (simts tūkstoši *euro*) bez PVN.

*Komisija Pretendentam prasīto apgrozījumu atzīs par atbilstošu arī tad, ja Pretendents veicis uzņēmējdarbību īsāku laiku par 3 (trīs) gadiem un sasniedzis prasīto apgrozījumu. Pretendentiem, kuri attiecīgajā tirgū darbojas mazāk nekā 3 (trīs) gadus, attiecīgo apgrozījumu nosaka, ievērojot proporcionalitātes principu - aprēķina mēneša vidējo apgrozījumu pēc nostrādāto mēnešu skaita, reizina to ar 12 (divpadsmit). Ja Pretendents darbojas tirgū mazāk kā 1 (vienu) gadu, tam nostrādātajā laikā jābūt vismaz prasītajam apgrozījumam*.

* + 1. Ja Pretendents balstās uz citas personas finansiālajām iespējām, tad Pretendentam un personai, uz kuras finansiālajām iespējām Pretendents balstās, jāuzņemas solidāra atbildība par Līguma izpildi (skat. Nolikuma 8.1.9.punktu).
	1. ***Prasības attiecībā uz Pretendenta tehniskajām un profesionālajām spējām***
		1. Iepriekšējo trīs gadu laikā līdz Pieteikuma iesniegšanai Pretendentam ir pieredze sadzīves atkritumu apsaimniekošanas pakalpojuma sniegšanā vismaz 2 atkritumu apsaimniekošanas zonās:

 (1) kur teritorijas platība ir ne mazāka kā Alsungas novada administratīvā teritorija (zona);

 (2) kur savāktais atkritumu apjoms vismaz vienā zonā ir bijis ne mazāks kā 1842 m3 gadā. Ja Pretendents ir dibināts vēlāk, tad Pretendenta savāktajam atkritumu daudzumam (m3) proporcionāli jāatbilst šai prasībai attiecīgi īsākā laika periodā.

* + 1. Pretendentam ir specializētie transporta līdzekļi un nepieciešamie tehniskie resursi, lai nodrošinātu Atkritumu apsaimniekošanas procesa tehnisko nodrošinājumu un izpildītu tehniskā piedāvājuma prasības atbilstoši Iepirkuma Nolikuma 2.pielikuma prasībām un spēkā esošajām tiesību normām.
		2. Pretendentam iepriekšējo trīs gadu laikā ir pieredze dalīti vākto atkritumu apsaimniekošanas sistēmas realizācijā.
		3. Pretendenta darbība atbilst vides vadības sistēmai atbilstoši standarta ISO 14001:2015 prasībām un kvalitātes vadības sistēmai atbilstoši standarta ISO 9001:2015 prasībām, kas atbilst noteiktiem Eiropas sertifikācijas standartiem un ko sertificējušas attiecīgas institūcijas, kuras atbilst Eiropas sertifikācijas standartiem vai līdzvērtīgiem standartiem.

### IESNIEDZAMIE DOKUMENTI

* 1. ***Pretendentu atlases dokumenti***
		1. Pretendenta pieteikums dalībai iepirkumā (saskaņā ar Nolikuma 1.pielikumā pievienoto veidlapu). Pieteikumu paraksta Pretendenta paraksttiesīgā persona vai pilnvarota persona, pievienojot normatīvajos aktos noteiktā kartībā noformētu pilnvaru.
		2. Ārvalstī reģistrēta vai pastāvīgi dzīvojoša pretendenta, personālsabiedrības un visu personālsabiedrības biedru (ja piedāvājumu iesniedz personālsabiedrība) vai visu piegādātāju apvienības dalībnieku (ja piedāvājumu iesniedz piegādātāju apvienība), apakšuzņēmēju komercdarbību reģistrējošas iestādes ārvalstīs izdotu reģistrācijas apliecību kopijas, ja attiecīgās valsts normatīvie tiesību akti paredz reģistrācijas dokumentu izsniegšanu.

Informāciju par Latvijā reģistrēta pretendenta reģistrāciju komercreģistrā pasūtītājs pārbaudīs publiskā datubāzē **–** [www.ur.gov.lv](http://www.ur.gov.lv). Ja pasūtītājs publiskajās datubāzēs nevarēs iegūt attiecīgu informāciju, vai neiegūs pilnīgu informāciju, to pieprasīs pretendentam.

* + 1. Valsts vides dienesta izsniegtās atļaujas vai attiecīgās ārvalsts kompetentās institūcijas izdota dokumenta kopija. Pretendents ir tiesīgs iesniegt tikai tās atļaujas vai attiecīgās ārvalsts kompetentās institūcijas izdotā dokumenta lapu kopijas, kas attiecas uz Iepirkuma priekšmetu un apliecina Pretendenta tiesības veikt Tehniskajās specifikācijās norādīto atkritumu apsaimniekošanu – savākšanu, uzglabāšanu, pārvadāšanu. Ja Pretendentam nav VVD vai attiecīgās ārvalsts kompetentās institūcijas izdota atļauja atkritumu apsaimniekošanai Alsungas novadā, Pretendents iesniedz apliecinājumu, ka uz Pakalpojumu uzsākšanas dienu Pretendentam vai personu apvienības dalībniekam, kas būs atbildīgs par atkritumu apsaimniekošanu, būs spēkā esoša VVD izsniegta atļauja atkritumu savākšanai, uzglabāšanai un pārvadāšanai Alsungas novada teritorijā.
		2. Līguma, kas noslēgts starp Pretendentu un sadzīves atkritumu poligona “Pentuļi” apsaimniekotāju par atkritumu apglabāšanu poligonā “Pentuļi”, kopija. Pretendentiem, kuriem nav noslēgts līgums ar poligona “Pentuļi” apsaimniekotāju, jāiesniedz vienošanās vai nodomu protokola kopija par šāda līguma slēgšanu ar šī poligona apsaimniekotāju gadījumā, ja tam tiks piešķirtas Iepirkuma līguma slēgšanas tiesības.
		3. Izziņa par finanšu apgrozījumu atkritumu apsaimniekošanas jomā Nolikuma 7.3.punkta prasībām.
		4. Informācija par Pretendenta pieredzi atbilstoši Nolikuma 7.4.punkta prasībām (veidlapa „Kvalifikācijas apraksts” Nolikuma 5.pielikumā) un pierādījumi, kas apliecina apsaimniekoto atkritumu apjomus, piemēram, izziņa no atkritumu apsaimniekošanas poligona vai citi atbilstoši pierādījumi, kas nepārprotami apstiprina Nolikuma 7.4.punktā norādīto atlases prasību izpildi, kā arī vismaz divu Kvalifikācijas aprakstā norādīto pasūtītāju atsauksmes.
		5. Apliecinājums, ka Pretendentam un/vai tā apakšuzņēmējam īpašumā, valdījumā vai lietošanā ir specializētā tehnika Atkritumu apsaimniekošanai saskaņā ar Tehniskajā specifikācijā norādītiem apjomiem un prasībām un transporta līdzekļu tehnisko pasu kopijas.
		6. ISO: 14001:2015 un ISO 9001:2015 vai arī ekvivalenti sertifikāti, ko izdevušas institūcijas citās ES dalībvalstīs vai arī ir citi ekvivalenti pierādījumi par vides vadības un kvalitātes vadības sistēmām pretendenta uzņēmumā, pievienojot attiecīgu dokumentu kopijas.
		7. Saraksts ar līguma izpildē iesaistītajiem apakšuzņēmējiem (veidlapa „Kvalifikācijas apraksts” Nolikuma 5.pielikumā), kur pretendents norāda, vai līguma izpildei plānots piesaistīt apakšuzņēmējus (sniedz informāciju par līguma izpildei piesaistītajiem apakšuzņēmējiem, kuri veiks darbus vismaz 10% (desmit procentu) apmērā no kopējās līguma vērtības), un tiem nododamo pakalpojuma daļu vai šādu apakšuzņēmēju neesību un šo apakšuzņēmēju apliecinājums (veidlapa Nolikuma 6.pielikumā).
		8. Ja pretendents balstās uz citu personu iespējām, to norāda veidlapā „Kvalifikācijas apraksts” Nolikuma 5.pielikumā un iesniedz šo personu apliecinājumu (veidlapa Nolikuma 6.pielikumā) vai vienošanos par sadarbību konkrētā līguma izpildei un nepieciešamo resursu nodošanu pretendenta rīcībā. Šādā gadījumā pretendents un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. Pretendents var balstīties uz citas personas iespējām, lai apliecinātu profesionālo pieredzi, tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
		9. Ja piedāvājumu iesniedz piegādātāju apvienība, dokumentu paketei ir jāpievieno sadarbības līgums (vienošanās), kurā noteikts, ka visi personu grupas (piegādātāju apvienības) dalībnieki kopā un atsevišķi ir atbildīgi par līguma izpildi un jābūt norādītam galvenajam dalībniekam, kas pārstāvēs personu grupu (piegādātāju apvienību) iepirkuma procedūrā un dalībnieku vārdā parakstīs piedāvājuma dokumentus. Sadarbības līgumā obligāti ir jābūt fiksētam, kādas personas ir apvienojušās personu grupā (piegādātāju apvienībā), katra personu grupas (piegādātāju apvienības) dalībnieka veicamo darbu apjomam procentuāli un naudas izteiksmē. Ja ar piegādātāju apvienību tiks nolemts slēgt iepirkuma līgumu, tad pirms iepirkuma līguma noslēgšanas piegādātāju apvienībai jānoslēdz sabiedrības līgums Civillikuma 2241. – 2280.pantā noteiktajā kārtībā un viens tā eksemplārs (oriģināls vai kopija, ja tiek uzrādīts oriģināls) jāiesniedz pasūtītājam. Sabiedrības līgumu var aizstāt ar personālsabiedrības nodibināšanu, par to rakstiski paziņojot pasūtītājam.
		10. Pretendents drīkst iesniegt pierādījumus savas uzticamības nodrošināšanai. Atbilstoši PIL 43. panta otrajā daļā noteiktajam, ja pretendents vai personālsabiedrības biedrs, ja pretendents ir personālsabiedrība, atbilst šā likuma 42. panta pirmās daļas 1., 3., 4., 5., 6. vai 7. punktā vai otrās daļas 2. punktā minētajam izslēgšanas gadījumam, Pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.
		11. Komisija atbilstoši PIL 49. pantam pieņem Eiropas vienoto iepirkuma procedūras dokumentu (turpmāk – ESPD)[[2]](#footnote-2) kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām. Ja pretendents izvēlējies iesniegt ESPD, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo darbu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu ESPD par katru tās dalībnieku. Pretendents var Komisijai iesniegt ESPD, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.

Aizpildot ESPD dokumenta veidlapu, obligāti jāaizpilda veidlapas IV daļas A – D iedaļas.

### TEHNISKAIS PIEDĀVĀJUMS

* 1. Tehniskais piedāvājums jāsagatavo un jāiesniedz atbilstoši Nolikuma 3.pielikuma paraugam, ievērojot tehniskās specifikācijas (Nolikuma 2. pielikums). Tehniskajam piedāvājumam kā atsevišķu dokumentu pievieno Pakalpojuma sniegšanas uzsākšanas plānu.
	2. Tehnisko piedāvājumu veido kā aprakstu par to, kā un kādā veidā tiks izpildīts konkrētais darba uzdevums. Tehniskā piedāvājuma aprakstu veido pēc iespējas konkrētāku un lakoniskāku.
	3. Tehniskajam piedāvājumam ir jāatbilst Tehnisko specifikāciju minimālajām tehniskajam prasībām.
	4. Informācijas pārskatāmības un detalizācijas nolūkā Pretendents ir tiesīgs tehniskajam piedāvājumam pievienot dažādus pielikumus, tehniskajā piedāvājumā izdarot attiecīgu nepārprotamu atsauci uz pielikumu.

### 10. FINANŠU PIEDĀVĀJUMS

* 1. Finanšu piedāvājums jāsagatavo un jāiesniedz atbilstoši Nolikumam pievienotajai formai (veidlapa Nolikuma 4. pielikumā).
	2. Finanšu piedāvājumā norāda cenu *euro* (bez PVN) par 1 m3 (vienu kubikmetru) nešķiroto sadzīves atkritumu un mājsaimniecībās radīto būvniecības atkritumu apsaimniekošanu.
	3. Pretendents aprēķina maksu par nešķirotu sadzīves atkritumu un mājsaimniecībās radīto būvniecības atkritumu apsaimniekošanu atbilstoši darba uzdevumam (Nolikuma 2. pielikumā). Finanšu piedāvājuma cenā iekļaujamas visas ar pakalpojumu sniegšanu un Tehnisko specifikāciju darba uzdevuma prasību izpildi saistītās izmaksas, nodokļi, kā arī visas ar to netieši saistītās izmaksas (dokumentācijas, drukāšanas, transporta pakalpojumi, atlīdzība apakšuzņēmējiem u.c.), kas nepieciešamas attiecīgi viena nešķiroto sadzīves atkritumu un mājsaimniecībās radīto būvniecības atkritumu apsaimniekošanai.
	4. Finanšu piedāvājumā visas cenas un summas jānorāda ar 2 (divām) decimālzīmēm aiz komata. Gadījumā, ja Pretendents iesniegs piedāvājumu ar vairāk nekā 2 (divām) decimālzīmēm aiz komata, komisija tās noapaļos līdz divām zīmēm aiz komata, piemērojot matemātiskās noapaļošanas metodes.
	5. Pretendents Finanšu piedāvājumam pievieno detalizētu nešķiroto sadzīves atkritumu un mājsaimniecībās radīto būvniecības atkritumu apsaimniekošanas maksas aprēķinu atbilstoši Nolikuma 4. pielikumam. Aprēķinā atspoguļo 1 m3 atkritumu apsaimniekošanas izmaksu aprēķināšanas formulu.

### PIEDĀVĀJUMU VĒRTĒŠANA UN IZVĒLES KRITĒRIJI

* 1. Iepirkuma komisija vērtēs tikai tos piedāvājumus, kas iesniegti šajā Nolikumā paredzētajā termiņā un kārtībā. Vērtēšanas laikā Iepirkuma komisija pēc savas izvēles var noteikt metodes, ar kurām pārbaudīt piedāvājumā sniegtās informācijas patiesumu. Iepirkuma komisija bez tālākas izskatīšanas noraidīs to Pretendentu piedāvājumus, kuros pēc Iepirkuma komisijas konstatētā ir sniegtas nepatiesas ziņas.
	2. Lai pārliecinātos, vai Pretendenta piedāvājums atbilst Nolikumā noteiktajām piedāvājuma noformējuma prasībām, Iepirkuma komisija veiks Nolikuma 5.sadaļā noteikto prasību pārbaudi. Iepirkuma komisija bez tālākas izskatīšanas noraidīs to Pretendentu piedāvājumus, kurus tā, vadoties pēc Nolikumā noteiktajām piedāvājuma noformēšanas prasībām, būs atzinusi par neatbilstošiem, t.i., ja tiks konstatēta tāda piedāvājuma neatbilstība noformējuma prasībām, kas var būtiski ietekmēt turpmāko lēmumu pieņemšanu attiecībā uz pretendentu (piedāvājums nav parakstīts, piedāvājumam trūkst dokumentu u.c.).
	3. Lai pārliecinātos, vai pretendents atbilst Nolikumā noteiktajām pretendentu atlases prasībām, iepirkuma komisija veiks Nolikuma 7.1.,7.2., 7.3. un 7.4. punktos un 8. sadaļā noteikto prasību un dokumentu pārbaudi. Iepirkuma komisija bez tālākas izskatīšanas noraidīs to Pretendentu piedāvājumus, kurus tā, vadoties pēc Nolikumā noteiktajām prasībām Pretendentiem, būs atzinusi par neatbilstošiem.
	4. Lai pārliecinātos, vai Pretendenta tehniskais piedāvājums atbilst Nolikuma 9.sadaļas prasībām un tehniskajai specifikācijai, Iepirkuma komisija veiks tehniskā piedāvājuma atbilstības pārbaudi. Iepirkuma komisija bez tālākas izskatīšanas noraidīs to Pretendentu piedāvājumus, kurus tā, vadoties pēc Nolikumā noteiktajām prasībām, būs atzinusi par neatbilstošiem.
	5. Vērtējot finanšu piedāvājumus, Iepirkuma komisija pārbaudīs, vai piedāvājumā nav aritmētisku kļūdu un vai tas nav nepamatoti lēts. Ja Iepirkuma komisija konstatēs aritmētiskās kļūdas, tā veiks pārrēķinu un turpmākajā vērtēšanas procesā izmantos labotās cenas. Par aritmētisko kļūdu labojumiem pasūtītājs informēs pretendentu.
	6. Iepirkuma komisija par Pretendentu, kuram būtu piešķiramas Līguma slēgšanas tiesības, izvēlēsies Pretendentu, kura piedāvājums atzīts par **saimnieciski visizdevīgāko**, ar nosacījumu, ka Pretendents un tā piedāvājums atbilst visām Nolikuma prasībām un piedāvājums nav nepamatoti lēts.
	7. **Saimnieciski visizdevīgākais piedāvājums** tiek noteikts, salīdzinot aprēķinātos punktus katram piedāvājumam atsevišķi pa vērtēšanas kritērijiem saskaņā ar šādu metodiku:

|  |  |  |
| --- | --- | --- |
| **Nr.p.k.** | **Kritēriji un punktu piešķiršanas kārtība** | **Kritērija maksimālais punktu skaits** |
| 1. | **Nešķiroto sadzīves atkritumu 1 m3 apsaimniekošanas izmaksas bez PVN**Maksimālais punktu skaits tiek piešķirts pretendentam, kurš piedāvājis zemāko cenu. Attiecīgi pārējiem pretendentiem punkti tiek piešķirti, ievērojot apgrieztās proporcionalitātes principu, punktu skaitu aprēķinot pēc formulas:C = C*zem*/C*ver* x 80, kurC – punktu skaits,C*zem* – viszemākā piedāvātā cena,C*ver* – vērtējamā piedāvājuma cena, 80 - kritērija maksimālā skaitliskā vērtība. | **80**  |
| 2. | **Mājsaimniecībās radīto būvniecības atkritumu 1 m3 apsaimniekošanas izmaksas bez PVN**Maksimālais punktu skaits tiek piešķirts pretendentam, kurš piedāvājis zemāko cenu. Attiecīgi pārējiem pretendentiem punkti tiek piešķirti, ievērojot apgrieztās proporcionalitātes principu, punktu skaitu aprēķinot pēc formulas:C = C*zem*/C*ver* x 10, kurC – punktu skaits,C*zem* – viszemākā piedāvātā cena,C*ver* – vērtējamā piedāvājuma cena, 10 - kritērija maksimālā skaitliskā vērtība. | **10** |
| 3.  | **Pakalpojuma sniegšanas biežums :**1. Nešķiroto sadzīves atkritumu izvešana tiks nodrošināta vismaz 1 reizi nedēļā;2. Pēc Pakalpojuma saņēmēja pieprasījuma nodrošināt nešķiroto sadzīves atkritumu ārpuskārtas izvešanu  | Tiek piedāvāti abi pakalpojumi | **3** |
| Tiek piedāvāts viens pakalpojums | **0** |
| 4. | **Tehniskais nodrošinājums:**1. Atkritumu savākšanā vismaz viens transporta līdzeklis atbildīs vismaz “EURO V drošs” klasei;2. Apsaimniekotāja īpašumā, valdījumā vai turējumā būs ne mazāk kā 3 atkritumu apsaimniekošanas specializētā autotransporta vienības. | Tiek piedāvāti abi pakalpojumi | **4** |
| Tiek piedāvāts viens pakalpojums | **2** |
| Pakalpojumi netiek piedāvāti | **0** |
| 5. | **Mājsaimniecībās radušos bīstamo atkritumu apsaimniekošana:**Pretendents piedāvā :1. Mājsaimniecībās radušos bīstamo atkritumu apsaimniekošanu, tajā skaitā elektrisko un elektronisko iekārtu atkritumu savākšanu, akumulatoru un bateriju savākšanu, luminiscēto spuldžu savākšanu; 2. nolietotu autoriepu savākšanu. | Tiek piedāvāti abi pakalpojumi | **3** |
| Tiek piedāvāts viens pakalpojums | **2** |
| Pakalpojumi netiek piedāvāti | **0** |
|  | **Kopā maksimālais punktu skaits** |  |

* 1. Katrs Iepirkuma komisijas loceklis piedāvājumu vērtē individuāli pēc visiem Nolikumā norādītajiem vērtēšanas kritērijiem. Komisijas locekļu individuālais vērtējums tiek apkopots Komisijas sēdes protokolā.
	2. Par saimnieciski visizdevīgāko Komisija atzīst piedāvājumu, kurš vērtēšanas rezultātā ieguvis visvairāk punktu. Maksimāli iespējamais iegūstamo punktu skaits ir 100 punkti.
	3. Ja vairākiem piedāvājumiem ir vienāds kopējais punktu skaits, Komisija izvēlas piedāvājumu, kurā ir lielāks punktu skaits kritērijā „Nešķiroto sadzīves atkritumu 1 m3 apsaimniekošanas izmaksas bez PVN”.
	4. Komisija noteiks nolikuma prasībām atbilstošu piedāvājumu (saimnieciski visizdevīgākais piedāvājums un pilnībā atbilst visām nolikumā noteiktajām prasībām) un pieņems starplēmumu par Petendentu, kuram atbilstoši citām paziņojumā par līgumu un nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības.
	5. Saskaņā ar PIL 42. panta četrpadsmito daļuPasūtītājs pārbaudi par šā panta pirmajā un otrajā daļā noteikto Pretendentu izslēgšanas gadījumiem atklātā konkursā veicattiecībā uz katru pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajiem piedāvājuma izvērtēšanas kritērijiem būtu piešķiramas līguma slēgšanas tiesības.
	6. Izslēgšanas noteikumu pārbaudi Komisija veiks PIL 42. pantā noteiktajā kārtībā.
	7. Uzticamības nodrošināšanai iesniegto pierādījumu vērtēšanu Komisija veiks PIL 43. panta kārtībā.
	8. Par iepirkuma procedūras uzvarētāju Komisija atzīst Pretendentu, kura piedāvājums atbilst Nolikuma prasībām, ir saimnieciski visizdevīgākais un attiecībā uz kuru nav iestājies neviens no PIL 42. panta pirmajā un otrās daļas attiecīgajos punktos minētajiem izslēgšanas nosacījumiem.
	9. Piedāvājumu atvēršanas sanāksmes protokolu ieinteresētajām personām Komisija nosūta 3 (trīs) darba dienu laikā pēc pieprasījuma saņemšanas.

### IEPIRKUMA LĪGUMS

* 1. Pasūtītājs slēgs ar izraudzīto Pretendentu iepirkuma līgumu normatīvajos aktos noteiktajā kārtībā ne agrāk kā pēc PIL noteiktā nogaidīšanas termiņa beigām.
	2. Līguma projekts ir pievienots kā Nolikuma 7. pielikums un tā nosacījumi ir ņemami vērā, sagatavojot piedāvājumu.
	3. Izvēlētais pretendents uz Līguma noslēgšanas brīdi iesniedz Pasūtītājam kredītiestādes (bankas) vai apdrošināšanas sabiedrības neatsaucamu beznosacījumu līguma izpildes nodrošinājumu šādā apmērā: EUR 2000.00 (divi tūkstoši eiro 00 centi), kas ir uzturama spēkā visu līgumu izpildes laiku.
	4. Pretendentam, kuram piešķirtas Līguma slēgšanas tiesības, līgums jāparaksta 10 dienu laikā, skaitot no pasūtītāja uzaicinājuma dienas. Ja norādītajā termiņā iepirkuma uzvarētājs neparaksta līgumu, tas tiek uzskatīts par atteikumu slēgt līgumu.
	5. Ja izraudzītais Pretendents atsauc savu piedāvājumu vai atsakās slēgt iepirkuma līgumu ar Pasūtītāju, Pasūtītājs pieņem lēmumu slēgt līgumu ar nākamo Pretendentu, kurš ieguvis lielāko punktu skaitu, vai pārtraukt Iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, Komisija pieņem lēmumu pārtraukt iepirkuma procedūru, neizvēloties nevienu piedāvājumu.
	6. Pirms lēmuma pieņemšanas par līguma noslēgšanu ar nākamo Pretendentu, kura piedāvājums atzīts par saimnieciski visizdevīgāko piedāvājumu, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt līgumu ar pasūtītāju. Ja nepieciešams, Komisija ir tiesīga pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu. Ja nākamais pretendents ir uzskatāms par vienu tirgus dalībnieku kopā ar sākotnēji izraudzīto pretendentu, Komisija pieņem lēmumu pārtraukt atklātu konkursu, neizvēloties nevienu piedāvājumu.

### IEPIRKUMA KOMISIJAS TIESĪBAS UN PIENĀKUMI

* 1. ***Iepirkuma komisijas tiesības***
		1. Pieprasīt, lai Pretendents izskaidro savā piedāvājumā ietverto informāciju. Pasūtītājs ir tiesīgs pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos.
		2. Labot aritmētiskās kļūdas Pretendentu finanšu piedāvājumos, informējot par to Pretendentus.
		3. Pieaicināt ekspertu piedāvājumu noformējuma pārbaudē, pretendentu atlasē, piedāvājumu atbilstības pārbaudē un vērtēšanā.
		4. Noraidīt iesniegto piedāvājumu, ja tas neatbilst Nolikumā noteiktajām prasībām.
		5. Izvēlēties nākamo saimnieciski izdevīgāko piedāvājumu vai pārtraukt iepirkuma bez rezultātiem, ja izraudzītais pretendents atsakās slēgt iepirkuma līgumu ar pasūtītāju.
		6. Citas Publisko iepirkumu likumā un citos publisko iepirkumu regulējošos normatīvajos aktos noteiktās pasūtītāja tiesības.
	2. ***Iepirkuma komisijas pienākumi***
		1. Nodrošināt iepirkuma norisi un dokumentēšanu.
		2. Nodrošināt pretendentu brīvu konkurenci, kā arī vienlīdzīgu attieksmi pret tiem.
		3. Pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Nolikumu.
		4. Vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un šo Nolikumu, izvēlēties piedāvājumu vai pieņemt lēmumu par iepirkuma izbeigšanu, neizvēloties nevienu piedāvājumu.
		5. Citi Publisko iepirkumu likumā un citos publisko iepirkumu regulējošos normatīvajos aktos noteiktie pasūtītāja pienākumi.

### 14. PRETENDENTA TIESĪBAS UN PIENĀKUMI

* 1. ***Pretendenta tiesības***
		1. Apvienoties Pretendentu apvienībās ar citiem pretendentiem un iesniegt vienu kopēju piedāvājumu.
		2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
	2. ***Pretendenta pienākumi***
		1. Sagatavot Piedāvājumu atbilstoši Iepirkuma nolikuma un normatīvo aktu prasībām.
		2. Sniegt patiesu informāciju par savu kvalifikāciju un piedāvājumu.
		3. Iepirkuma komisijas norādītajā termiņā sniegt atbildes uz pieprasījumiem par papildu informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai.
		4. Segt visas izmaksas, kas saistītas ar Piedāvājuma sagatavošanu un iesniegšanu.
		5. Pēc Iepirkuma komisijas pieprasījuma nodrošināt tās deleģētajām personām veikt Pretendenta rīcībā esošo resursu apskati uz vietas.

### LĒMUMS PAR IEPIRKUMA PROCEDŪRAS PĀRTRAUKŠANU VAI

### IZBEIGŠANU BEZ REZULTĀTA

Iepirkuma komisija var pieņemt lēmumu par iepirkuma procedūras izbeigšanu bez rezultāta vai pārtraukšanu, ja:

* 1. nav saņemts neviens piedāvājums
	2. nav saņemts neviens Nolikumam atbilstošs piedāvājums;
	3. citos gadījumos saskaņā ar Likumu.

Iepirkuma komisijas priekšsēdētājs

1. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)
2. Eiropas vienotais iepirkuma procedūras dokuments (ESPD) (vietnē <https://ec.europa.eu/growth/tools-databases/espd/filter?lang=lv>) [↑](#footnote-ref-2)